Hei, denne artikkelen er over ett år gammel og kan inneholde utdatert informasjon

(Dagbladet): NRK-programmet «Radioresepsjonen» tar vanligvis pause fra januar av. Likevel vil én av programmets faste resepsjonister være å høre på radioen fra 2. februar.

Det blir da premiere på «Befolkningen» på NRK P13, som skal ledes av Steinar Sagen (39) og Siri Kristiansen (36).

- Som å komme hjem - Vi kommer til å snakke om ting som folk i hverdagen ikke har tid til å snakke om. Ved hjelp av søkeverktøy skal vi finne ut hva befolkningen er opptatt av for tiden. Vi skal reflektere over, og prøve å forstå, hvorfor folk bryr seg om nettopp disse tingene, sier Steinar Sagen til nrk.no.

Siri Kristiansen gleder seg til å jobbe med Sagen.

- Jeg og Steinar er ganske like på det meste. Jeg har kanskje litt mer baller, han er litt mer hyggelig. Det føles som å komme hjem, sier hun til nettstedet.

«RR» tilbake i august Hun har de siste årene ledet «Lørdagsrådet» på P3, og TV-versjonen «Rådet» på NRK3. I oktober ble det kjent at Kristiansen sa opp jobben i NRK, men hun skal altså nå likevel lede et av kanalens radioprogrammer.

«Radioresepsjonen» kommer tilbake på radioen i august, opplyser Sagen.



